**OSNUTEK POGODBE**

**OBČINA ILIRSKA BISTRICA,** Bazoviška cesta 14, Ilirska Bistrica, ki jo zastopa župan dr. Gregor Kovačič.

Matična številka: 5880416000

Identifikacijska številka za DDV: SI19908911

(v nadaljevanju: **občina**)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ki ga zastopa \_\_\_\_\_\_\_\_\_\_\_\_\_\_.

Matična številka: \_\_\_\_\_\_\_\_\_\_\_\_

Identifikacijska številka za DDV: \_\_\_\_\_\_\_\_\_\_\_\_

(v nadaljevanju: **izvajalec projekta**)

skleneta naslednjo

**POGODBO O SOFINANCIRANJU**

**OBNOVE IN VZDRŽEVANJA SPOMENIKOV V OBČINI ILIRSKA BISTRICA V LETU 2025**

1. **člen**

Predmet te pogodbe je sofinanciranje projektov obnove in vzdrževanja spomenikov v Občini Ilirska Bistrica v letu 2025, ki jih je izvajalec prijavil na Javni razpis za zbiranje predlogov za sofinanciranje obnove in vzdrževanja spomenikov v občini Ilirska Bistrica v letu 2025, objavljen na spletni strani Občine Ilirska Bistrica ter obvestilo o objavi v občinskem glasilu Bistriški odmevi in jih bo izvedel v času od 1. 1. 2025 do 31. 12. 2025.

1. **člen**

Osnova za sofinanciranje je Sklep o razdelitvi sredstev za sofinanciranje obnove in vzdrževanja spomenikov v Občini Ilirska Bistrica v letu 2025, št. \_\_\_\_\_\_\_\_, z dne \_\_\_\_\_\_\_\_ po katerem se izvajalcu dodelijo finančna sredstva za projekt in v znesku, ki je naveden v sklepu o razdelitvi sredstev za sofinanciranje obnove in vzdrževanja spomenikov v Občini Ilirska Bistrica v letu 2025 in sicer:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **člen**

Občina bo za izvedbo projekta obnove in vzdrževanja spomenika v letu 2025 zagotovila izvajalcu finančna sredstva v višini do \_\_\_\_\_\_ EUR, ki se črpajo iz proračunske postavke 4001801. Iz proračuna Občine Ilirska Bistrica se lahko financira izvajalcu največ 50% vrednosti investicije oziroma največ do višine \_\_\_\_\_\_ EUR.

Občina bo sredstva iz prvega odstavka tega člena nakazala na transakcijski račun izvajalca št. \_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_, 30. dan od prejema zahtevka za sofinanciranje odobrenega projekta obnove v skladu s to pogodbo. Zahtevek za sofinanciranje mora biti izpolnjen na obrazcu Zahtevek za sofinanciranje obnove in vzdrževanja spomenikov v letu 2025, ki je priloga te pogodbe. Vsebovati mora poročilo o izvedenih delih, poročilo o oddaji javnega naročila ter priložena finančna dokazila v višini celotne vrednosti izvedene investicije. Strokovne službe Občine Ilirska Bistrica bodo pred izplačilom odobrenega sofinanciranja izvršile ogled izvedenih del.

Projekti odobreni za sofinanciranje iz proračuna Občine Ilirska Bistrica za leto 2025 morajo biti izvedeni v letu 2025, zahtevek za sofinanciranje pa mora biti predložen do 20. 11. 2025.

Stroški, ki so upravičeni za sofinanciranje po tej pogodbi morajo dejansko nastati, morajo biti podprti z izvirnimi dokazili in niso in ne bodo sofinancirani iz drugih postavk proračuna Občine Ilirska Bistrica.

1. **člen**

V kolikor izvajalec projekta dodeljena sredstva nenamensko uporablja, lahko občina odstopi od pogodbe in zahteva vrnitev že izplačanih sredstev po tej pogodbi s pripadajočimi zamudnimi obrestmi.

1. **člen**

Izvajalec projekta mora na zahtevo občine omogočiti nadzor izvajanja določil te pogodbe, ki obsega:

* nadzor izvajanja projektov obnove sakralnih objektov, ki so predmet sofinanciranja po tej pogodbi in
* nadzor nad porabo proračunskih sredstev Občine Ilirska Bistrica.

1. **člen**

Občina lahko izvrši nadzor kadarkoli, vendar s poprejšnjo napovedjo, praviloma najmanj pet dni pred izvedbo. Nadzor, ki ga opravi pooblaščena oseba občine mora potekati tako, da ne ovira opravljanja redne dejavnosti izvajalca projekta. O opravljenem nadzoru se napiše zapisnik, ki ga podpišeta obe pogodbeni stranki.

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

1. **člen**

V skladu s prvim odstavkom 14. člena ZIntPK (Ur.l. RS, št. 69/2011 - UPB2) je pogodba nična, v kolikor kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. **člen**

Skrbnik pogodbe s strani občine je Erika Vrh, s strani izvajalca projekta pa \_\_\_\_\_\_\_\_\_\_\_\_\_\_\_.

1. **člen**

Stranki bosta morebitne spore, ki bi nastali iz te pogodbe reševali sporazumno, v nasprotnem primeru je za reševanje njunih sporov pristojno Okrajno sodišče v Ilirski Bistrici.

1. **člen**

Ta pogodba stopi v veljavo z dnem, ko jo podpišeta obe pogodbeni stranki.

1. **člen**

Ta pogodba je sestavljena v treh (3) enakih izvodih, od katerih prejme dva (2) izvoda občina, en izvod pa prejemnik.

Številka: Številka:

Datum: Datum:

IZVAJALEC PROJEKTA OBČINA ILIRSKA BISTRICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Župan

dr. Gregor Kovačič

Podpis: \_\_\_\_\_\_\_\_\_\_\_\_\_\_\_\_\_\_